Case ID: 1174251
Sentence 39: İş materiallarından görünür ki, intizam tənbehi verilməmişdən əvvəl İddiaçı yazılı izahatı alınmış, izahatında göstərdiyi məlumatların yoxlanılması həyata keçirilmiş və bu yoxlamanın nəticəsindən asılı olaraq qərar qəbul edilmişdir; iddiaçının Gürcüstan Respublikasına gedərkən post rəisindən icazə alması heç bir mötəbər sübutla təsdiq olunmur; xx xxxx 2016-cı il tarixdə iddiaçının xidmət yerində yüngül dərəcəli sərxoş olması rəsmi sənədlə sübuta yetir; işin 54-cü vərəqində olan təsdiqlənmiş növbəlik cədvəlindən görünür ki, iddiaçı xx xxxx 2016-cı il tarixdə iş qrafikinə uyğun olaraq xidmətdə olmalı idi, onun irəli sürdüyü kimi, səhər saat 10:30 radələrində işə gəldiyi halda intizam məsuliyyətinə cəlb edilməməsi bu faktı təkzib etmir; Əmək Məcəlləsinin 72-ci maddəsinin «b» bəndində işçinin sərxoş vəziyyətdə olması məhz əmək vəzifələrinin kobud şəkildə pozulması kimi qiymətləndirilmişdir İş materiallarından görünür ki, AR DGK-nin sədri tərəfindən təsdiq edilmiş xx xxxx 2016-cı il tarixli Xaçmaz Gömrük İdarəsinin rəisinin xx xxxx 2016-cı il tarixli, 160-11/xxxx/000867 saylı raportunun araşdırılmasına dair «Arayış»la xidməti vəzifəsinin icrasınasəhlənkar yanaşaraq, xidməti intizam qaydalarının tələblərini kobud şəkildə pozduğuna görə Xaçmaz Gömrük İdarəsi «Şirvanovka» gömrük postunun inspektoru olan iddiaçının «Gömrük orqanlarında xidmət haqqında» Əsasnamənin 69-cu maddəsinə əsasən intizam məsuliyyətinə cəlb edilməsi təklif edilmişdir.